Anine Kierulf

Ewa Anine Kierulf (født 1974) er en norsk jurist. Hun er førsteamanuensis ved Institutt for offentlig rett ved Universitetet i Oslo og spesialrådgiver ved Norges institusjon for menneskerettigheter (NIM), der hun var fagdirektør 2017–2019. Hennes fagfelt er konstitusjonelle spørsmål, menneskerettigheter og ytringsfrihet. 

Biografi
Kierulf har juridikum fra Universitetet i Oslo, LL.M. fra Northwestern University, Chicago (2001) og ph.d. fra Universitetet i Oslo i 2014.Om domstolenes prøvelsesrett og utviklingen av norsk ytringsfrihetsbeskyttelse http://www.jus.uio.no/english/research/news-and-events/events/disputations/kierulf-anine.html Hennes faglige arbeid er ifølge Google Scholar sitert rundt 200 ganger i vitenskapelig litteratur (2023).

Hun har vært rådgiver for Europarådet, advokat og senioradvokat i Advokatfirmaet Schjødts prosedyreavdeling (2001–2009), og var dommerfullmektig ved Ringerike tingrett (2004–2006, vikariat i 2014). Kierulf er medlem av Det Norske Akademi for Språk og Litteratur, og styremedlem i Fritt Ord, Montebellostiftelsen og Ord og Form. Hun har tidligere styreerfaring fra OHC arkitektur&design, Dagsavisen, Pax forlag, Kreftforeningen, Rådet for DNT Oslo og Omegn, og Morgenbladet.

I 2013 ble Kierulf Natt&Dags «Årets stemme» som «en forbilledlig formidler av jus i den offentlige debatten, og fordi hun protesterer mot en innadvendt og berøringsvegrende kultur i akademia». I 2015 ble hun tildelt Norges forskningsråds formidlingspris «for å være en viktig og troverdig stemme i offentligheten i spørsmål som angår menneskerettigheter og ytringsfrihet»forskningsradet.no Forskningsrådets priser til Harald Stenmark, Borregaard og Anine Kierulf  22.09.2015 Samme år fikk hun Akademikerprisen for «forskning og engasjement for ytringsfrihet og menneskerettigheter»Anine Kierulf får Akademikerprisen 2015  13.10.2015

I 2021–2022 ledet Kierulf et ekspertutvalg nedsatt av Kunnskapsdepartementet for å utrede problemstillinger omkring akademisk ytringsfrihet. Det resulterte i NOU 2022:2 Akademisk ytringsfrihet – God ytringskultur må bygges nedenfra, hver dag, datert 21. mars 2022. Utredningen ble kåret til «Årets navn i akademia» av avisen Khrono. 

Kierulf giftet seg i 2006 med sosiolog, idéhistoriker og nå professor emeritus Rune Slagstad.En annen Anine -- Portrettintervju i Klassekampen 13. november 2021 Hun er datter av spesialpedagog Christina A. Bjercke og professor emeritus i medisin Peter B. Kierulf.

 Bibliografi 
 Høyesterett og Knut Hamsun, Anine Kierulf og Cato Schiøtz Gyldendal (2004)
 Freedom of Speech Abridged?, Anine Kierulf og Helge Rønning (eds.) Nordicom (2009)International Journal of Communication 3 (2009), Book Review 916-919 http://ijoc.org/ojs/index.php/ijoc/article/viewFile/661/370 
 Taking Judicial Review Seriously, University of Oslo (2014) ISSN 1890-2375
 Judicial Review in Norway - A Bicentennial Debate (2018) ISBN 9781108426688
 Rett frem, Fagbokforlaget (2020) ISBN 9788245035117
Hva er ytringsfrihet? Universitetsforlaget (2021) ISBN 9788215047577
Hatkrim, Kai Spurkland, Ingjerd Hansen, Anine Kierulf, Gyldendal (2023)

 Referanser 

 Eksterne lenker 


  Anine Kierulf, nettside fra Universitetet i Oslo



Kategori:Norske advokater
Kategori:Norske forfattere
Kategori:Medlemmer av Det Norske Akademi
Kategori:Personer fra Oslo
Kategori:Førsteamanuenser ved Universitetet i Oslo
Kategori:Norske jurister